b'\n_START_ARTICLE_\nSvein Steinsnes\n_START_SECTION_\nLiv\n_START_PARAGRAPH_\nHan var s\xc3\xb8nn av g\xc3\xa5rdbruker Knut Johan Steinsnes og \xc3\x85sa Karine Austreim. Etter \xc3\xa5 ha tatt examen artium i 1918 ble han cand. jur. i 1922 og var deretter fullmektig hos advokat Magnus Aanderaa i Haugesund. Fra 1924 hadde han sitt eget advokatkontor i Haugesund._NEWLINE_Steinsnes var ordf\xc3\xb8rer i Sk\xc3\xa5re fra 1938 til 1940, i 1945, og igjen fra 1948 til 1951. Fra 1952 var han formann i Museums- og Historielaget for Haugesund og Bygdene. Han var interessert i bygde- og kulturhistorie og skrev artikler i Maal og Minne og i Haugesund museums \xc3\xa5rsskrift. Blant annet var han en kjenner av gamle g\xc3\xa5rds- og jordbruksredskaper, og bidro til \xc3\xa5 bygge opp en stor samling av slike ved museet i Haugesund.'